open-index/open-wikipedia-markdown huggingface dataset:
Apollodoros (taidemaalari)

**Apollodoros** (, myös , ; toimi n. 408 eaa.) oli antiikin kreikkalainen taidemaalari, joka oli kotoisin Ateenasta. Hänen sanotaan olleen ensimmäisiä, jotka käyttivät varjostusta muotojen kuvaamiseen.

## Teokset

Apollodoros aloitti kreikkalaisessa maalaustaiteessa uuden aikakauden, joka toi maalauksiin draamallista vaikutelmaa, realismia ja luonteenkuvausta. Hän kehitti myös värien käyttöä sekä sovelsi valon ja varjon kuvaamisessa () hienostunutta ristivarjostusta, jota käytettiin etenkin kangasdraperioiden ja myöhemmin myös ihmishahmojen muotoiluun, mutta ei juurikaan ympäröivän tilan kuvauksessa. Menetelmä antoi hänelle lisänimen ”Skiagrafos” () eli varjojen tekijä. Myöhemmin renessanssin taiteessa menetelmä tunnetaan nimellä chiaroscuro. Apollodoroksen sanotaan olleen myös ensimmäinen, joka käytti ennen kaikkea sivellintä, sillä kaiverrin oli riittämätön työkalu valon ja varjon kuvaamiseen halutulla tavalla.

Apollodoroksen teokset eivät ole säilyneet nykyaikaan, mutta niiden aiheina olivat todennäköisesti kreikkalaiset jumalat, jumalattaret ja eepoksista tunnetut heerokset, kuten useimmilla saman ajan maalareilla. Monet antiikin ajan kirjoittajat, kuten Plutarkhos ja Plinius vanhempi ovat kuvailleet hänen maalauksiaan. Pliniuksen mukaan hän teki muun muassa rukoilevaa pappia ja salaman iskemää Aiasta esittäneet maalaukset, jotka olivat Pergamonissa. Ensin mainittu toimi hurskauden ja viimeksi mainittu epähurskauden kuvauksena. Lisäksi Apollodorokselta mainitaan Odysseusta esittänyt maalaus.

Zeuksis oli yksi Apollodoroksen pahimmista kilpailijoista. Pliniuksen mukaan Apollodoros syytti kirjoittamissaan säkeissä Zeuksista oman tekniikkansa varastamisesta muilta, sillä myös Zeuksis tunnettiin varjostuksen käytöstä. Plutarkhos sanoo Apollodoroksen kirjoittaneen teoksiinsa säkeen, jonka Plinius laittaa kuitenkin Zeuksiin nimiin: ”Osataan arvostella ennemmin kuin jäljitellä” ().

## Lähteet

## Aiheesta muualla
Hurrikaani Alice

**Hurrikaani Alice** oli luokan 1 hurrikaani, joka iski Pohjois-Meksikoon ja Etelä-Texasiin, ja vuoden 1954 Atlantin hurrikaanikauden ensimmäinen trooppinen myrsky. Se aiheutti ainakin 55 kuolonuhria, joista 17 raportoitiin Texasissa ja loput Meksikossa. Saman vuoden joulukuussa oli Atlantilla toinen Alice-niminen myrsky.

*Alicen* arvioidaan muodostuneen Meksikonlahdella 24. kesäkuuta. Myrsky haihtui Texasin eteläosassa 26. kesäkuuta.

## Lähteet
Tori Black

**Tori Black** (s. 26. elokuuta 1988 Seattle, Yhdysvallat) on yhdysvaltalainen pornonäyttelijä. Hänen ensiesiintymisensä aikusviihteessä oli 2007, ja hän on sen jälkeen esiintynyt yli 200 pornoelokuvassa.

Hänet valittiin *Penthouse Pet of the Monthiksi* joulukuussa 2008.

Vuonna 2008 hän aloitti malliuransa Los Angelesissa.

Blackin ensimmäinen anaaliseksivideo on *Interactive Sex With Tori Black* vuodelta 2009.

Hän on saanut 11 erilaista palkintoa liittyen porno- ja kauneusalaan.

## Lähteet

## Aiheesta muualla
HTC Desire HD

**HTC Desire HD** on taiwanilaisen HTC:n valmistama älypuhelin. Laite tuli myyntiin loppuvuodesta 2010.

Puhelimessa on käyttöjärjestelmänä Android 2.2, ja sen kehittäjän Googlen palveluja kuten haku, kartat, sähköposti ja pikaviestin. Laitteen 4,3 tuuman kapasitiivinen kosketusnäyttö on toteutettu TFT-tekniikalla. Laitteen kuori on alumiinia. Akun kapasiteetti on 1&nbsp;230 mAh.

Desire HD on suunnattu Euroopan ja Aasian markkinoille. Desire HD:n ja HTC:n toisen mallin, Desire Z:n julkistus Lontoossa oli ajoitettu samalle päivälle, kuin matkapuhelinyhtiö Nokian järjestämä Nokia World -tapahtuma. Tämä aiheutti poikkeuksellisia tempauksia yritysten taholta. HTC haki toimittajia Nokian tilaisuudesta omaan tilaisuuteensa linja-autoilla, ja Nokia neuvoi lähtijöitä ottamaan mukaansa korvatulpat ja eväät.

## Lähteet

## Aiheesta muualla

* gsmarena.com
Anthology: Set the World Afire

**Anthology: Set the World Afire** on Megadethin kolmas kokoelma-albumi, joka on julkaistu vuonna 2008. Levy sisältää paljon enemmän kappaleita kuin aikaisemmat kokoelma-albumit. Se koostuu demoista, live-esityksistä ja jopa muutamasta ennenjulkaisemattomasta tai harvinaisesta kappaleesta.

## Kappaleet

### CD 1
# Mechanix – 4:22
# Rattlehead – 3:43
# Peace Sells – 4:03
# Wake Up Dead – 3:40
# Devils Island – 5:05
# Anarchy in the U.K. – 3:01
# Set the World Afire – 5:48 
# Into the Lungs of Hell – 3:22 
# In My Darkest Hour – 4:39 
# Holy Wars... The Punishment Due – 6:32 
# Tornado of Souls – 5:19 
# Hangar 18 – 5:14 
# Take No Prisoners – 3:26
# Go to Hell – 4:36
# Sweating Bullets - 5:26
# Crown of Worms - 3:17
# High Speed Dirt (demo) - 4:46

### CD 2
# Skin o’ My Teeth - 3:14 
# Ashes in Your Mouth - 6:10
# Breakpoint – 3:29 
# Angry Again – 3:47 
# Train of Consequences – 3:26 
# Reckoning Day – 4:34 
# À Tout le Monde – 4:28 
# The Killing Road – 3:57 
#New World Order - 3:47
# Trust – 5:12
# She-Wolf – 3:38 
#Insomnia - 4:15
# Prince of Darkness – 6:26
# Kill the King – 3:46
# Dread and the Fugitive Mind – 4:25 
# Foreclosure of a Dream‎ - 4:17
# Symphony of Destruction (live) - 4:08
# Peace Sells (live) - 4:16

## Kokoonpano
* Dave Mustaine – laulu, kitarat (Kaikki kappaleet)
* Marty Friedman – kitara  (CD 1: kappaleet 10–17, CD 2: kappaleet 1–13 ja 16–18)
* Chris Poland – kitara (CD 1: kappaleet 1–5)
* Al Pitrelli – kitara (CD 2: kappaleet 14 ja 15)
* Jeff Young – kitara(CD 1: kappaleet 6–9)
* David Ellefson – basso, taustalaulu (kaikki kappaleet)
* Nick Menza – rummut (CD 1: kappaleet 10–17, CD 2: kappaleet 1–11 ja 16–18)
* Gar Samuelson – rummut CD 1: (kappaleet 1–5)
* Jimmy DeGrasso – rummut (CD 2: kappaleet 12–15)
* Chuck Behler – rummut (CD 1: kappaleet 6–9)

## Arvostelut
* Allmusic: 

## Lähteet

## Aiheesta muualla
* 
*
Rebecca Marino

**Rebecca Marino** (s. 16. joulukuuta 1990 Toronto, Ontario) on kanadalainen tennispelaaja. Parhaimmillaan hän oli naisten maailmanlistalla sijalla 38 heinäkuussa 2011. Hän voitti urallaan viisi ITF-turnausta kaksinpelissä.

Marino pääsi karsintojen kautta ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Ksenija Pervakin luvuin 6–4, 4–6, 7–5. Toisella kierroksella hän hävisi kolmanneksi sijoitetulle Venus Williamsille luvuin 7–6(3), 6–3.

Seuraavassa turnauksessaan Quebec Cityssä hän voitti ensimmäisellä kierroksella Heidi El Tabakhin, ja yllätti toisella kierroksella maailmanlistan sijalla 14 olleen ja turnauksessa ykköseksi sijoitetun Marion Bartolin luvuin 6–3, 6–1. Puolivälierässä Marino hävisi Bethanie Mattek-Sandsille 6–4, 7–6.

Vuonna 2011 hän voitti Australian avointen avauskierroksella Junri Namigatan, mutta hävisi toisella kierroksella kuudenneksi sijoitetulle Francesca Schiavonelle luvuin 3–6, 7–5, 7–9. Memphisin WTA-turnauksessa kuudenneksi sijoitettu Marino pääsi finaaliin, jossa joutui luovuttamaan Magdaléna Rybárikováa vastaan. Ensimmäistä kertaa Ranskan avointen pääsarjassa pelannut Marino eteni kolmannelle kierrokselle. Ensimmäisellä kierroksella hän voitti Kateryna Bondarenkon ja toisella kierroksella María José Martínez Sánchezin. Kolmannella kierroksella hän hävisi Svetlana Kuznetsovalle luvuin 0–6, 4–6. Kesäkuussa AEGON Classic -turnauksessa Marino pääsi kolmannelle kierrokselle voitettuaan Melanie Southin ja Rika Fujiwaran. Kolmannella kierroksella hän hävisi Ana Ivanovićille. Wimbledonissa Marino voitti ensimmäisellä kierroksella Patricia Mayr-Achleitnerin, mutta hävisi toisella kierroksella Roberta Vincille luvuin 6–7(3), 2–6. Yhdysvaltain avoimissa 2011 Marino hävisi ensimmäisellä kierroksella Gisela Dulkolle.

Marino ilmoitti uransa lopettamisesta helmikuussa 2013.

## Lähteet

## Aiheesta muualla

* Rebecca Marinon kotisivut 
* Rebecca Marino profiili WTA:n kotisivuilla
Mary Jane

**Mary Jane** voi tarkoittaa seuraavia asioita:

## Ihmisiä
* Mary Jane Watson, *Hämähäkkimiehen* ihastuksen kohde Marvelin sarjakuvissa.
* Mary Jane Kelly, Viiltäjä-Jackin uhri
* Mary J. Blige, yhdysvaltalainen laulaja-laulunkirjoittaja

## Tavaroita
* Mary Jane (kenkä), kenkä
* lempinimi kannabikselle, pohjautuu sanasta *marijuana*
* Mary Jane, cocktail

## Musiikissa
* *[[Mary Jane (Hits From the Bong)]], Cypress Hillin kappale
* *Mary Jane (All Night Long)*, Mary J. Bligen kappale
* *Mary Jane (Janis Joplinin kappale)*, Janis Joplinin esittämä kappale
* *Mary Jane (Megadethin kappale)*, kappale Megadethin albumilta *So Far, So Good... So What!*
* *Mary Jane*, *Pull Tiger Tailin* kappale
* *Mary Jane*, kappale Rick Jamesin albumilta *Come Get It!*
* *Mary Jane's Last Dance*, Tom Petty and the Heartbreakersin kappale
* *What's the New Mary Jane*, [[Lennon/McCartney]]n kirjoittama kappale jonka on esittänyt [[The Beatles]]
* *Mary Jane*, The Miracle Workersin kappale
* *Mary Jane*, [[Luke Tan]]in kappale albumilta *The Suicide King*
* *Mary Jane*, kappale Alanis Morissetten albumilta *Jagged Little Pill*
* *Mary Jane*, kappale DE/VISION albumilta *Devolution*
* *Mary Jane*, kappale Scarfacen albumilta *The Untouchable*
* *Mary Jane*, kappale Click Fivesin albumilta *Modern Minds and Pastimes*
* *Mary Jane*, kappale The Whon Pete Townshendin sooloalbumilta Happy Birthday
* *Mary Jane*, kappale The Spin Doctorsin albumilta *Turn It Upside Down*
* *Mary Jane*, kappale Technoheadin albumilta *Headsex*
* *Mary Jane*, kappale The Vinesin albumilta *Highly Evolved*
* *The Thoughts of Mary Jane*, kappale Nick Draken albumilta [[Five Leaves Left]]
* *Mary Jane*, Tori Amosin kappale albumilta "[[Abnormally Attracted to Sin]]"

==Muuta==
* *Spider-Man Loves Mary Jane*, a Marvel comics series
* "Mary Jane", Patti Smithin runo hänen vuoden 1972 kirjastaan *Seventh Heaven''
Craig Keener

**Craig S. Keener** on Uuden testamentin eksegetiikan professori Asbury Theological Seminary -nimisessä korkeakoulussa. Hän väitteli tohtoriksi Uuden testamentin eksegetiikasta Duken yliopistossa. Hänet tunnetaan erityisesti tutkimuksestaan, joka kohdistuu Uuden testamentin juutalaiseen ja kreikkalais-roomalaiseen taustaan.  

## Kirjallinen tuotanto

Craig Keener on kirjoittanut 20 kirjaa, joista osa on akateemiselle maailmalle ja osa laajemmalle lukijakunnalle. Hänen kirjaansa *The IVP Bible Background Commentary: New Testament* (InterVarsity Press) myytiin lähes puoli miljoonaa kappaletta. Lisäksi hän on kirjoittanut kaksiosaisen kommentaarin Johanneksen evankeliumista *The Gospel of John: A Commentary* (Hendrickson), kommentaarit Matteuksen evankeliumista (Eerdmans) ja Ensimmäisestä ja Toisesta korinttilaiskirjeestä (Cambridge) sekä Ilmestyskirjasta (NIV Application Commentary, Zondervan). Kolme hänen kommentaariaan on voittanut Christianity Today -lehden kirjapalkinnon.

## Perhe

Craig Keenerin vaimo Médine, joka väitteli tohtoriksi Pariisin yliopistossa, opettaa dosenttina Eastern Universityssä. Médine oli puolentoista vuoden ajan pakolainen kotimaastaan Afrikassa ja yhdessä he ovat toimineet etnisen sovun saavuttamiseksi Afrikassa.

## Teokset

* *Acts: An Exegetical Commentary* (Baker Academic, 2012-2015)
* *Miracles: The Credibility of the New Testament Accounts* (Baker Academic, 2011)
* *The Historical Jesus of the Gospels* (Eerdmans, 2009)
* *A Commentary on the Gospel of Matthew* (Eerdmans, 1999; hiukan uudistettu versio, 2009) (kirjasta on lyhyempi versio IVP:n kustantamana)
* *Romans* (Cascade/Wipf & Stock, 2009)
* *1-2 Corinthians* (Cambridge, 2006)
* *The Gospel of John: A Commentary* (2 osaa, Hendrickson, 2003)
* *Gift & Giver: The Holy Spirit for Today* (Baker, 2001)
* *Revelation* (Zondervan, 2000)
* *Paul, Women & Wives* (Hendrickson, 1992)
* *Defending Black Faith* (yhdessä Glenn Usryn kanssa)

## Aiheesta muualla

* Craig Keenerin kotisivut  
* Englanninkielinen artikkeli historiallisesta Jeesuksesta 
* Craig Keenerin kuva 
* Puolentoista minuutin henkilökohtainen todistus You Tubessa 
* Miksi historiallista Jeesus-tutkimusta tarvitaan? 
* MP3-muotoon tallennettu Craig Keenerin haastattelu evankeliumien luotettavuudesta  
* Mike Licona haastattelee Craig Keeneriä apostolien tekojen luotettavuudesta
Diagonaali (sommittelu)

**Diagonaali** on kuvataiteessa sommittelun käsite, joka tarkoittaa viistoa - väreistä ja muodoista koostuvaa - vyöhykettä tai viivaa. Nimitys tulee geometrian lävistäjää tarkoittavasta sanasta. Diagonaali voi lävistää koko taideteoksen kuvatilan tai vain osan siitä. Diagonaalien katsotaan lisäävän kuvan dramatiikkaa ja dynaamisuutta.

## Lähteet
Puostaanoja

**Puostaanoja** eli **Palojoki**  on Paimionjoen sivujoki Koskella ja Somerolla. Koko joen vanha nimi on Palojoki, vaikka nykyisissä kartoissa Palojoki esiintyykin vain joen yläjuoksun nimenä.

## Joen kulku
Joki saa alkunsa Palojokena Kosken Isosorvaston kylän pohjoisosasta, virtaa tämän jälkeen ensin Palojoen ja sitten Puostaanojan nimellä Somerolla pääosin Vilukselan kylässä ja laskee  Paimionjokeen Someron Vilukselan ja Pitkäjärven kylien rajalla. Joen valuma-alue on 57,57&nbsp;km², valuma-alueen järvisyys on 0 % ja pellon osuus valuma-alueesta yli 50 %.

## Sivujoet
Joen suurin sivujoki on **Ruokjoki**, joka virtaa Someron Lahden, Pyölin, Sillanpään ja Pitkäjärven kylien pohjoisten takamaiden halki Someron Isoniitun ja Lehtimäen kulmakuntien alueella. Ruokjoen varressa Kalahovissa oli Pitkäjärven Långsjön kartanon omistajalla Waldemar Sagulinilla (1852–1915) 1900-luvun alkupuolella kalanviljelyslaitos.

## Jokivarsien asutus
Joki virtaa pääosin eri kylien myöhään asutettujen takamaiden halki. Vanhin asutus sen varrella on joen yläjuoksulle Someron Vilukselan kylään, Kosken rajalle, Kosken ja Ypäjän välisen maantien (nykyinen yhdystie 2805) varteen vuonna 1801 perustettu Vähä-Huistin eli Palojoen uudistalo, jonka ympärille muodostuneessa Palojoen  kulmakunnassa toimi oma koulu vuosina 1926-1966.

## Sillat
Joen keskijuoksun Someron Vilukselassa ylittää valtatie 10 ja sen yläjuoksun Kosken Isollasorvastolla yhdystie 2805. Joen suussa joen ylittää paikallistietasoinen yhdystie Vilukselantie.

## Lähteet
BRDM-1

**BRDM-1** (, "panssaroitu tiedustelu-/vartioauto") on neuvostovalmisteinen tiedustelupanssariajoneuvo. Se otettiin neuvostoarmeijan palveluskäyttöön vuonna 1957 korvaajaksi BTR-40-autolle. Ajoneuvo säilyi tuotannossa aina vuoteen 1966 asti, jolloin esiteltiin sen seuraaja BRDM-2. Ajoneuvoa käytettiin myös varhaisten 3M6 Šmel-, 3M11 Falanga- ja 9M14 Maljutka -panssarintorjuntaohjusten alustana.

## Lähteet
*www.fas.org

## ‎Aiheesta muualla
Vuoden liigavalmentaja

**Vuoden liigavalmentaja** on Suomen jalkapallon pääsarjan Veikkausliigan parhaalle valmentajalle vuosittain myönnettävä palkinto. Valinnan tekee liigan kokoama asiantuntijaryhmä.

## Palkitut

## Katso myös

* Vuoden liigapelaaja
* Vuoden valmentaja (Suomen Jalkapallovalmentajat)

## Lähteet
Käyräsara

**Käyräsara** (*Carex maritima*) on pohjoisilla merenrannikoilla sekä vuoristoalueilla tavattava pienikokoinen sarakasvi. Suomesta käyräsara on hävinnyt.

## Ulkonäkö ja koko
Käyräsara kasvaa korkeintaan 10 cm korkeaksi. Kaarevasti taipuneet harmaanvihreät varret nousevat ylöspäin pitkästä, suikertavasta juurakosta. Rihmamaiset lehdet kohoavat jäykkinä kimppuina ja ovat kouruisia tai sisäänpäin kiertyneitä. Palleromainen kukinto muodostuu parista lähekkäisestä ja rakenteeltaan samanlaisesta tähkästä. Tähkässä on 4–6 kukkaa. Hedekukat ovat tähkän kärjessä. Tähkäsuomut ovat 3–4 mm pitkiä, punaruskeita, leveänsoikeita, tylppiä ja kalvolaitaisia. Hieman pidemmät pullakot ovat kellan- tai tummanruskeita, yläosastaan tumma- ja selväsuonisia. Pullakoiden suuota on lyhyt, hieman vino ja hammaslaitainen. Käyräsara kukkii kesä-heinäkuussa. 

Käyräsara on helposti tunnistettava, joskin kukkimattomana se muistuttaa jossain määrin somersaraa (*C. glareosa*). Huippuvuorilla tavataan harvinaisena käyräsaran ja soukkasaran (*C. parallela*) risteymää.

## Levinneisyys
Käyräsaraa tavataan Euroopassa Alpeilta, Islannista, Huippuvuorilta, Skotlannista, Tanskasta, Norjasta ja Ruotsista sekä Venäjältä Jäämeren rannikkovyöhykkeeltä. Levinneisyysalue jatkuu Jäämeren rannikkoa pitkin itään Alaskaan ja Pohjois-Kanadaan sekä Grönlantiin asti. Lajia tavataan myös vuoristoseuduilta Kaukasukselta, Keski-Aasiasta, Argentiinasta ja Chilestä. Suomesta käyräsara on löydetty vain kerran, 1860-luvulla Oulun Nuottasaaresta. Näyte toimitettiin aikanaan Helsingin kasvimuseoon, mutta näyte on sittemmin kadonnut. Uusia löytöjä lajista ei ole tehty. Käyräsara lienee samantapainen jääkauden jälkeinen jäänne Perämeren rannikolla kuin muutama muukin Jäämeren rannikolta kotoisin oleva laji, kuten Suomesta hävinnyt jäämerentähtimö (*Stellaria humifusa*) ja uhanalainen rönsysorsimo (*Puccinellia phryganodes*). On myös mahdollista, että käyräsara oli levinnyt Suomeen muuttolintujen matkassa.

## Elinympäristö
Käyräsara kasvaa rannikoilla soraisilla ja hiekkaisilla merenrannoilla hieman normaalivesirajan yläpuolella. Sisämaassa sitä tavataan tuntureilla ja vuoristoissa jokien sorarannoilla, tienvarsilla ja lapinvuokkonummilla.

## Lähteet
* Laine, Unto: *Käyräsara*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 102.
* *Suuri Pohjolan kasvio*. Toim. Mossberg Bo & Stenberg Lennart. Suom. Seppo Vuokko & Henry Väre. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Laji.fi: Käyräsara (''Carex maritima'')
* ITIS: ''Carex maritima'' 
* United States Department of Agriculture (USDA): ''Carex maritima''
Mary Jane (Megadethin kappale)

**Mary Jane** on neljäs kappale Megadethin vuoden 1988 albumilta *[[So Far, So Good... So What!]]*. Sen on säveltänyt Dave Mustaine, ja Mustainen lisäksi kappaletta oli sanoittamassa David Ellefson.

Yleisestä olettamuksesta huolimatta kappale ei kerro marihuanasta; sanoma käsittelee tyttöä joka sekaantuu noituuteen, tulee katumapäälle ja pyytää isältään anteeksiantoa. Sen sijaan isä hautaa hänet rangaistuksena elävältä, minkä vuoksi tyttö kummittelee metsässä.

## Kappaleet
# 
# 
# 

## Kokoonpano
* Dave Mustaine – kitara, laulu
* Jeff Young – kitara
* David Ellefson – basso, taustalaulu
* Chuck Behler – rummut

## Lähteet
Subprime-laina

**Subprime-laina** on takaisinmaksukyvyltään keskimääräistä lainaajaa heikommalle lainanottajalle myönnetty laina. Lainan velallisen voidaan eri syistä olettaa normaalivelallista (*prime*) todennäköisemmin jättävän lainan osittain tai kokonaan takaisin maksamatta. Tällaisia syitä voivat olla esimerkiksi velallisen alhainen luottoluokitus, velan suuruus suhteessa tuloihin tai omaisuuteen, vakuuksien puuttuminen tai vähäisyys tai lainan muotoseikkojen kuten velallisen tunnistuksen tai asiakirjojen puute. Subprime-asiakkaalla siis yksinkertaisesti on huonompi luottoarvo kuin keskimääräisellä asiakkaalla.

Ennen subprime-lainojen yleistymistä kyseisillä asiakkailla ei käytännössä ollut mahdollisuutta saada esimerkiksi asuntolainaa, koska heillä ei välttämättä ollut työtä, muita tuloja tai omaisuutta. Nämä asiakkaat eivät siis olleet säästäneet rahaa voidakseen ostaa talon tai heillä oli aiempia maksuvaikeuksia tai puutteita luottotiedoissa.

Subprime-lainaa myönnettäessä annetaan lainaa siis asiakkaille, joilla keskimääräistä asiakasta todennäköisemmin ei tulevaisuudessa ole varaa maksaa lainaa takaisin. Lainojen ehdot, joita asiakkaat eivät joissain tapauksissa edes lue tai ymmärrä kunnolla niiden monimutkaisuuden vuoksi, ovat usein tiukkoja tai normaalista lainamarkkinasta (*prime*) poikkeavia. Useissa tapauksissa laina myönnetään hyvin korkealla korolla. Toisaalta lainan lyhennysaikataulu voi olla poikkeava, esimerkiksi lyhennykset voidaan sopia aloitettavaksi vasta tietyn laina-ajan kuluttua. Näin mahdollistetaan lainojen ottaminen asiakkaille, joille lyhennysten maksu ei ole mahdollista.

Subprime-lainojen määrä kasvoi nopeasti vuosina 1995–2003 Yhdysvalloissa. Lainoja otettiin vuonna 1995 65 miljardin dollarin arvosta, ja vuonna 2003 332 miljardin dollarin arvosta. Tänä aikana subprime-lainojen markkinaosuus vaihteli Yhdysvalloissa 10 % molemmin puolin. Vuonna 2006 lainoja otettiin 600 miljardin dollarin arvosta. Lainojen takaisinmaksuongelmat moninkertaistuvat lainojen korkojen noustessa parin vuoden kuluessa. Subprime-lainojen aiheuttama subprime-kriisi alkoi vuonna 2007.

Subprime-lainoja myönnettiin pääasiallisesti Yhdysvalloissa, mutta vastaavia lainoja oli muun muassa Britanniassa. Asiakkaiden lainoja paketoitiin kuitenkin joukkolainoiksi, joita johdannaisinstrumenttien ohella myytiin laajasti sijoittajille kaikkialle maailmassa. Näiden kautta varsinaisten lainojen luottovaikeudet levisivät maailmanlaajuiseksi ongelmaksi, kun joukkolainoiksi paketoidut lainat alkoivat subprime markkinoiden ongelmien vuoksi laajassa mitassa menettää arvoaan.

## Lähteet
Mutalan Riento

**Mutalan Riento** on joensuulainen, vuonna 1914 perustettu urheiluseura. Seuran lentopallojoukkue on pelannut muutaman vuoden Lentopallon mestaruusliigassa ja sitä edeltäneessä SM-liigassa. Kausilla 2009–2010 ja 2010–2011 ja edelleen 2012–2013 liigajoukkue käyttää nimeä Pohjois-Karjalan Liiga-Riento.

## Aiheesta muualla
* Kotisivut uusittuina julkaistaan vuoden 2022 lopulla
* Facebook-sivut:https://www.facebook.com/mutalanriento
*
Pesäpallo Liga Deutschland

**Pesäpallo Liga Deutschland** (DPL) on Saksan pesäpallon ylin sarjataso.

## Joukkueet
### Aktiiviset joukkueet

* Münchenin Mailajussit
* Tahko Berlin
* Reinin Reipas
* Merklingen Löwen
* Vechelde Blue Rats
* Nürnberger Pesäpallo Verein

### Ei-aktiiviset joukkueet
* Mainin Pallo
* Augsburgin Maila
* Hallen Lippo
* Karlruher Bären
* Rosenheimin Märkä Räpylä

## Aiheesta muualla
*  Pesis.de - Saksan pesäpallosivusto 

## Lähteet
Rafał Brauer

**Rafał "Brovar" Brauer** (s. 14. helmikuuta 1976) on puolalainen muusikko, kitaristi, basisti ja säveltäjä.

## Diskografia
**Behemoth**
* 
* 
* 

**Muut**
* Sons of Serpent - 
* Hefeystos - 
* Immemorial - 
* Blindead - 
* Crionics - 

## Aiheesta muualla
*
Sílvio

**Sílvio** (oik. **Sílvio Manuel Azevedo Ferreira Sá Pereira**, s. 28. syyskuuta 1987 Lissabon, Portugali) on portugalilainen jalkapalloilija. 178 senttimetriä pitkän Sílvion pelipaikka on puolustuksessa oikealla tai vasemmalla laidalla.

Sílvio aloitti uransa Benfican junioreissa. Aikuisten tasolla hän on edustanut Atlético Cacémia (2006–2007), Odivelasia (2007–2008), Rio Avea (2008–2010), Bragaa (2010–2011), Deportivo de La Coruñaa (2013) ja Atlético Madridia (2011–), josta hänet on lainattu nykyiseen seuraansa. Hän teki ensiesiintymisensä Portugalin A-maajoukkueessa syyskuussa 2010.

## Lähteet
*
Purjehdus kesäolympialaisissa 1920

**[[Kesäolympialaiset 1920|Vuoden 1920 kesäolympialaisten]] [[purjehdus]]** järjestettiin 7. – 10. heinäkuuta ja 3. syyskuuta 1920 Belgiassa Oostendessa ja Alankomaissa Amsterdamissa. Laji oli olympialaisten ohjelmassa neljättä kertaa. Mukana oli 101 osanottajaa kuudesta maasta. Tapahtumia oli kymmenen. Kaikissa tapahtumissa ei ollut tarpeeksi osallistujia, joten osa mitaleista jätettiin jakamatta. Luokissa 6mR, 8mR, 10mR ja 12mR kilpailtiin vuosien 1907 ja 1919 säännöillä, joista kummastakin oli erillinen kilpailu.

## Mitalistit
### Miehet

## Mitalitaulukko

## Lähteet
*Sailing at the 1920 Antwerpen Summer Games
Silvio

**Silvio** on miehen etunimi. Se on italian-, espanjan- ja portugalinkielinen muoto roomalaisesta nimestä Silvius, joka on johdettu ”metsää” tarkoittavasta latinan sanasta *silva*.

## Tunnettuja Silvio-nimisiä henkilöitä
* Sílvio, oik. *Sílvio Manel Pereira* (s. 1987), portugalilainen jalkapalloilija
* Silvio Amadio (1926–1995), italialainen elokuvaohjaaja ja käsikirjoittaja
* Silvio Baracchini (s. 1950), italialainen vesipalloilija
* Silvio Barbato (1959–2009), italialainen kapellimestari ja säveltäjä
* Silvio Berlusconi (1936–2023), italialainen poliitikko ja liikemies
* Silvio Cesare Bonicelli (1932–2009), italialainen roomalaiskatolinen piispa
* Silvio Camboni (s. 1967), italialainen sarjakuvapiirtäjä
* Silvio Cator (1900–1959), haitilainen yleisurheilija
* Silvio Confortola (1910–2003), italialainen maastohiihtäjä
* Silvio D’Arzo (1920–1952), italialainen kirjailija
* Silvio Maria Dário (1919–1974), brasilialainen roomalaiskatolinen piispa
* Silvio Fauner (s. 1968), italialainen maastohiihtäjä
* Silvio Fraquelli (s. 1952), italialainen yleisurheilija
* Silvio Gazzaniga (1921–2016), italialainen kuvanveistäjä
* Silvio Gesell (1862–1930), saksalainen kauppias, ekonomisti ja kansalaisaktivisti
* Silvio Hernández (1908–1984), meksikolainen koripalloilija
* Silvio Horta (1974–2020), yhdysvaltalainen televisiotuottaja ja käsikirjoittaja
* Silvio Leonard (s. 1955), kuubalainen pikajuoksija
* Silvio Moser (1941–1974), sveitsiläinen Formula 1 -kuljettaja
* Silvio Narizzano (1927–2011), kanadalainen televisio- ja elokuvaohjaaja
* Silvio Orlando (s. 1957), italialainen näyttelijä
* Silvio José Báez Ortega, nicaragualainen roomalaiskatolinen piispa
* Silvio Padoin (1930–2019), italialainen roomalaiskatolinen piispa
* Silvio Pellico (1789–1854), italialainen kirjailija
* Silvio Piola (1913–1996), italialainen jalkapalloilija
* Silvio Rodríguez (s. 1946), kuubalainen muusikko ja laulaja-lauluntekijä
* Silvio Schröter (s. 1979), saksalainen jalkapalloilija
* Silvio Spann (s. 1981), trinidadtobagolainen jalkapalloilija
* Silvio Siripong Charatsri (s. 1959), thaimaalainen roomalaiskatolinen piispa
* Silvio Vella (s. 1967), maltalainen jalkapalloilija
* Silvio Zavala (1909–2014), meksikolainen historioitsija.

## Nimen muita merkityksiä

* HMS Silvio, Britannian kuninkaallisen laivaston miinanraivaussluuppi 1918–1946
* Silvio, suomalainen rock-yhtye.

## Lähteet
Myllylammi (Somero)

**Myllylammi** (myös **Myllylampi**) on Paimionjoen vesistöön kuuluva järvi Someron Pitkäjärvellä. Siihen laskee idästä padotun Hovirinnankosken kautta Pitkäjärvi ja sen jälkeen Paimionjoki muuttuu pääosin jokimaiseksi, vaikka vielä Kosken Sorvastolla onkin joen leventymänä pieni Sorvastonjärvi. Myllylammen pinta-ala on 13 ha ja pinnan korkeus on 80,3 metriä, mikä on vajaan metrin padon yläpuolista vesistönosaa alempana. Lammen rannassa on Someron kaupungin uimaranta sekä kesäasutusta. Järvi on savipohjainen ja sen vesi on sameaa.

## Lähteet
...From the Pagan Vastlands

**...From the Pagan Vastlands** on puolalaisen blackened death metal -yhtye Behemothin kolmas demo, joka julkaistiin vuonna 1994.

## Kappalelista
# 
# 
# 
# 
# 
# 
# 

## Kokoonpano
* Nergal – bassokitara, kitarat, laulu
* Baal Ravenlock – rummut, taustalaulu
* Frost – kitara

## Aiheesta muualla
* 
*
Palojoki (täsmennyssivu)

**Palojoki** voi tarkoittaa muun muassa seuraavia:

## Vesistönimi
* Palojoki, Vantaanjoen sivujoki Hyvinkäällä, Tuusulassa ja Nurmijärvellä
* Palojoki eli *Puostaanoja*, Paimionjoen sivujoki Koskella ja Somerolla
* Palojoki, Loimijoen sivujoen Kourajoen latvahaara Punkalaitumella ja Huittisissa
* Palojoki, ent. *Pataoja*, Porvoonjoen sivujoki Lahdessa ja Orimattilassa
* Palojoki, Tattaranjokeen yhtyvä joki Nakkilassa
* Palojoki, Muonionjoen sivujoki Enontekiöllä
* Palojoki, osa Siuntionjoen yläjuoksua

## Asutusnimi
* Palojoki, kylä Nurmijärvellä, kirjailija Aleksis Kiven synnyinpaikka
* Palopuron seisake (vuoteen 1951 *Palojoen seisake*), rautatieliikennepaikka Hyvinkäällä Vantaanjoen sivujoen Palojoen varrella
* Palojoki, kulmakunta ja entinen koulupiiri Somerolla.
Botswana olympialaisissa

**[[Botswana]]** osallistui **[[olympialaiset|olympialaisiin]]** ensimmäisen kerran Moskovassa 1980 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Botswana on saavuttanut historiansa aikana yhteensä neljä mitalia, joista yksi on kultainen; Pariisissa 2024 Letsile Tebogo voitti miesten 200 metrin finaalin kautta aikojen viidenneksi nopeimmalla ajalla 19,46. Lontoossa 2012 Nijel Amos sijoittui 800 metrin juoksussa hopealle ja Tokiossa 2021 miesten 4&nbsp;×&nbsp;400&nbsp;metrin viestijoukkue saavutti pronssia. Pistesijalle eli kahdeksan parhaan joukkoon ylsi ensimmäisenä Glody Dube, joka sijoittui seitsemänneksi miesten 800&nbsp;metrin juoksussa Sydneyssä 2000. Botswanan miesten 4&nbsp;×&nbsp;400&nbsp;metrin viestijuoksujoukkue oli kahdeksas Ateenassa 2004. Pekingissä 2008 pistesijan saavuttivat Khumiso Ikgopoleng, joka oli jaetulla viidennellä sijalla nyrkkeilyn kääpiösarjassa, ja Amantle Montsho, joka oli kahdeksas naisten 400&nbsp;metrin juoksussa. Lontoossa 2012 Montsho sijoittui samalla matkalla neljänneksi. Miesten 4&nbsp;×&nbsp;400&nbsp;metrin viestijoukkue juoksi viidenneksi Rio de Janeirossa 2016.

## Mitalit lajeittain

## Mitalit olympialaisittain

## Olympiamitalistit

## Lähteet
Nepal olympialaisissa

**[[Nepal]]** osallistui **[[olympialaiset|olympialaisiin]]** ensimmäisen kerran Tokiossa 1964. Seuraavista kisoista se jäi pois, mutta on ollut mukana kaikissa kesäolympialaisissa Münchenistä 1972 lähtien. Talviolympialaisiin maa on osallistunut Salt Lake Citystä 2002 alkaen.

Nepal ei ole saavuttanut yhtään varsinaista olympiamitalia. Chamonix'n talviolympialaisten 1924 yhteydessä jaettiin kultamitali edellisen olympiadin merkittävimmästä vuorikiipeilysuorituksesta. Sen sai 21 henkilöä, joista yksi oli nepalilainen Tejbir Bura. Bidhan Lama sai Soulissa 1988 pronssia näytöslajina olleen taekwondon miesten alle 50&nbsp;kg:n sarjassa. Virallisissa lajeissa ovat pistesijalle, eli kahdeksan parhaan joukkoon, yltäneet taekwondoinit Sangina Baidya, joka oli seitsemäs naisten kärpässarjassa Ateenassa 2004, Deepak Bista, jaetulla seitsemännellä sijalla miesten välisarjassa Pekingissä 2008 ja Nisha Rawal, joka oli jaetulla seitsemännellä sijalla naisten raskaassa sarjassa Rio de Janeirossa 2016.

## Lähteet

## Aiheesta muualla
*Nepalin olympiakomitean sivusto
Sykeröpoimulehti

**Sykeröpoimulehti** (*Alchemilla hirsuticaulis*) on Koillis-Euroopassa kasvava, ruusukasvien heimoon kuuluva monivuotinen ruohovartinen kasvi. Suomessa sykeröpoimulehteä kasvaa harvinaisena maan itäosissa ja se on luokiteltu uhanalaiseksi lajiksi.

## Ulkonäkö ja koko
Sykeröpoimulehti kasvaa 25–40 cm korkeaksi. Varsi on tanakka ja pysty. Maavarsi on puutunut, juurakko pitkä ja vankka. Kasvin varret ja lehtiruodit ovat tiheään sirottavasti jäykkäkarvaisia. Kourasuoninen lehtilapa on 3–8 cm pitkä, pyöreähkö, matalapoimuinen, tiheäkarvainen, mutta vailla silkinkiiltoa, alta vain suonten kohdalta tiheäkarvainen. Liuskoja lehtilavassa on 5–7 ja niiden välissä on selvä hampaaton lovi. Liuskoissa on 11 tai 13 hammasta, tyvilovi on selvä joskin kapea. Kukinnon viuhkot ovat tiheän palleromaisia ja tavallisesti yli 10 mm leveitä. Kukat ovat keltaisia tai joskus myös punertavia–tummanpunaisia. Kukkaperät ovat tiheäkarvaisia – toisin kuin useimmilla muilla Suomessa tavattavilla poimulehdillä. Sykeröpoimulehti kukkii Suomessa kesä-elokuussa.

Suomessa tavattavista poimulehtilajeista sykeröpoimulehti muistuttaa lähinnä harmaapoimulehteä (*A. glaucescens*).

Sykeröpoimulehden kuvasi tieteelle uutena lajia suomalainen kasvitieteilijä Harald Lindberg Kuopion Piispanpuistosta 1800-luvun lopussa kerätyn näytteen perusteella.

## Levinneisyys
Sykeröpoimulehteä tavataan ainoastaan Euroopassa: Länsi-Venäjällä, Baltiassa ja Suomessa. Suomessa lajia tavataan pääosin maan itäosissa. Pohjoisimmat havainnot ovat Koillismaalta, eteläisimmät Uudeltamaalta. Tihein kanta lajilla on aivan itärajan tuntumassa Etelä-Karjalassa. Suomessa lajia pidetään ihmisen mukana tulleena muinaistulokkaana Kaakkois-Suomessa ja muualla uustulokkaana.

## Elinympäristö
Sykeröpoimulehti kasvaa ihmisen muokkaamissa kulttuuriympäristöissä, kuten kedoilla, pientareilla ja kuivahkoilla niityillä. Lajia uhkaa Suomessa niittyjen umpeenkasvu, metsittäminen ja rakentaminen.

## Uhat ja suojelu
Suurimmat syyt sykeröpoimulehden uhanalaisuuteen ovat lannoitteiden aiheuttama rehevöityminen, niittyjen metsittyminen ja umpeenkasvu sekä rakentaminen. Yhtäkään sykeröpoimulehden esiintymää ei ole suojeltu.

## Lähteet
* *Kuopion katoava kasvimaailma*. Toim. Renvall, Pertti & Fagerstén, Reino & Knuutinen, Jorma & Vainio, Outi. Kuopion luonnontieteellisen museon julkaisuja 6, Lievestuore 2002.
* Pykälä, Juha: *Sykeröpoimulehti*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 50.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* 

### Viitteet

## Aiheesta muualla
* Suomen Lajitietokeskus: Sykeröpoimulehti (''Alchemilla hirsuticaulis'')
* Kasviatlas 2022: Sykeröpoimulehden (''Alchemilla hirsuticaulis'') levinneisyys Suomessa.
Christian Grindheim

**Christian Grindheim** (s. 17. heinäkuuta 1983 Haugesund, Norja) on norjalainen jalkapalloilija. 179 senttimetriä pitkän Grindheimin pelipaikka on keskikentän keskellä.

Grindheim aloitti uransa Haugarin junioreissa. Aikuisten tasolla hän on edustanut muun muassa Haugesundia (2000–2004), Vålerengaa (2005–2007), Heerenveeniä (2008–2011) ja FC Kööpenhaminaa. Grindheimin uran suurimmat saavutukset ovat Norjan-mestaruus Vålerengassa vuonna 2005 ja Alankomaiden-cupin voitto Heerenveenissä vuonna 2009.

Grindheim teki ensiesiintymisensä Norjan A-maajoukkueessa 17. elokuuta 2005 ystävyysottelussa Sveitsiä vastaan. Hän on pelannut 54 maaottelua ja tehnyt niissä kaksi maalia vuosina 2005–2014.

## Lähteet
NPO Molnija

**NPO Molnija** (Научно-производственное объединение «Молния») on venäläinen avaruusteknologiayhtiö. Se perustettiin Neuvostoliitossa 26. helmikuuta 1976 kehittämään Buran-sukkula. 

## Aiheesta muualla
* NPO «Molniya»
Vadim Demidov

**Vadim Demidov** (s. 10. lokakuuta 1986 Riika, Neuvostoliitto) on norjalainen jalkapalloilija, joka edustaa nykyisin Minnesota Unitedia. 185 senttimetriä pitkän Demidovin pelipaikka on puolustaja.

Demidov aloitti uransa Runarin junioreissa. Aikuisten tasolla hän on edustanut Eintracht Frankfurtin lisäksi Sandefjordia (2004–2005), Manglerud Staria (lainalla 2006), Hønefossia (2007), Rosenborgia (2008–2010), Real Sociedadia (2011–2012), Eintracht Frankfurtia (2012–13), Celta Vigoa (2013, lainalla), Anzhi Makhachkalaita (2013, ei sarjaotteluita) ja SK Brannia (2014–16). Demidovin uran suurin saavutus on Norjan-mestaruus Rosenborgissa vuonna 2009. Hän teki ensiesiintymisensä Norjan A-maajoukkueessa vuonna 2008 ja on pelannut maajoukkueessa yhteensä 16 ottelua (toukokuussa 2017).

Demidovin isä Sergei Demidov pelasi aikoinaan Neuvostoliiton käsipallomaajoukkueessa.

## Lähteet
Bhutan olympialaisissa

**[[Bhutan]]** osallistui **[[olympialaiset|olympialaisiin]]** ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Bhutan on osallistunut olympialaisissa lähes yksinomaan jousiammuntaan. Paras sijoitus on naisten joukkuekilpailun 17. sija Barcelonassa 1992. Ensimmäisen kerran maa kilpaili muussa lajissa, ammunnassa, Lontoossa 2012.

## Lähteet

## Aiheesta muualla
*Bhutan Kansainvälisen olympiakomitean sivustolla
Milestones

**Milestones** on Miles Davisin albumi vuodelta 1958. Albumin nimikkokappaletta pidetään modaalisen jazzin alkuunsaattajana ja merkittävänä käännekohtana Davisin uralla.

## Kappaleet
#Dr. Jackle
#Sid’s Ahead
#Two Bass Hit
#Milestones
#Billy Boy
#Straight, No Chaser

## Kokoonpano
*Miles Davis – trumpetti
*Cannonball Adderley – alttosaksofoni
*John Coltrane – tenorisaksofoni
*Red Garland – piano
*Paul Chambers – kontrabasso
*Philly Joe Jones – rummut

## Lähteet
Bangladesh olympialaisissa

**[[Bangladesh]]** osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Bangladesh ei ole saavuttanut olympialaisissa yhtään mitali- eikä pistesijaa, ja se on maailman väkirikkain maa, joka ei ole voittanut yhtään olympiamitalia. Sen olympiaedustajista vain kolme on vuoden 2024 olympialaisiin mennessä lunastanut kilpailupaikkansa menestymällä karsintaturnauksissa, kaikki muut on kutsuttu mukaan villillä kortilla.

## Lähteet
Kiribati olympialaisissa

**[[Kiribati]]** osallistui olympialaisiin ensimmäistä kertaa Ateenassa 2004, ja se on osallistunut kesäolympialaisiin joka kerta siitä lähtien.

Kiribatin paras olympiasaavutus on Meamea Thomasin 13. sija painonnoston miesten raskaassa keskisarjassa (85 kg) Ateenassa 2004. Samojen kilpailujen yleisurheilussa Kaitinano Mwemweata karsiutui naisten ja Kakianako Nariki miesten 100 metrin juoksun alkuerissä. Pekingissä 2008 David Katoatau oli viidestoista painonnoston raskaassa keskisarjassa ja Rabangaki Nawai karsiutui miesten 100 metrin juoksun alkuerissä. Lontoossa 2012 Katoatau sijoittui 17:nneksi kevyessä raskaassasarjassa (94 kg). Kaingaue David karsiutui naisten ja Nooa Takooa miesten 100 metrin juoksun karsintakierroksella. Rio de Janeirossa 2016 David Katoatau oli painonnoston raskaassa sarjassa (105 kg) neljästoista. John Ruuka karsiutui miesten ja Karitaake Tewaaki naisten 100 metrin juoksun karsintakierroksella.

## Lipunkantajat
*  – Meamea Thomas
*  – David Katoatau
*  – David Katoatau
*  – David Katoatau

## Lähteet
Huehuecoyotl

** Huehuecoyotl ** () oli atsteekkien musiikin, tanssin ja laulun jumala. Borbonicus koodeksissa hänet on kuvattu tanssivaksi kojootiksi, jolla oli ihmisen jalat ja kädet ja hänellä oli rumpu. Huehuecoyotl oli luonteeltaan kujeileva. Hän huijasi muita jumalia, mutta yleensä huijaukset epäonnistuivat, ja Huehuecoyotl sai kärsiä huijauksistaan enemmän kuin tarkoitettu kohde. Vaikkakin hän oli yleensä ilon antaja, hän lietsoi sotia ihmisten välille kyllästyessään. 

Jos toiset jumalat langettivat pahoja henkiä ihmisten päälle, niin Huehuecoyotlilta rukoiltiin parantavia voimia ja että hän poistaisi ihmisiä riivaamat pahat henget. Huehuecoyotl on yksi Texcatlipoca perheen jumalia, ja siten hänellä oli muodonmuuttajan voimia. Jumala Xolotl auttoi usein Huehuecoyotlia. Asteekkien Cuetzpallin-päivä oli pyhitetty Huehuecoyotlille.  

## Aiheesta muualla
Somalia olympialaisissa

**[[Somalia]]** osallistui olympialaisiin ensimmäisen kerran Münchenissä 1972, ja on ollut sen jälkeen mukana kaikissa järjestetyissä kesäolympialaisissa lukuun ottamatta Montrealin 1976, Moskovan 1980 ja Barcelonan 1992 kisoja. Talviolympialaisiin maa ei ole osallistunut.

Somalia on osallistunut olympialaisissa ainoastaan yleisurheiluun, saavuttamatta yhtään olympiamitalia. Pistesijalle, eli kahdeksan parhaan joukkoon, on yltänyt Abdi Bile, joka oli kuudes miesten 1&nbsp;500&nbsp;metrin juoksussa Atlantassa 1996.

## Lähteet

## Aiheesta muualla
*Somalia Kansainvälisen olympiakomitean sivustolla
Dissidia 012 Final Fantasy

**Dissidia 012 Final Fantasy** on Square Enixin kehittämä ja julkaisema tappelupeli. Peli on jatko-osa pelille *[[Dissidia Final Fantasy]]*, mutta sijoittuu aikaan ennen alkuperäistä peliä. Square Enix paljasti pelin verkkosivuillaan syyskuussa 2010 ja se julkaistiin maailmanlaajuisesti maaliskuussa 2011 edeltäjänsä tavoin PlayStation Portablelle.

## Pelaaminen
Peli on edeltäjänsä tavoin tappelu- ja roolipeli, mutta uusilla ominaisuuksilla. Peli sisältää kaikki edellisessä pelissä ilmestyneet hahmot ja muutaman uuden.

## Hahmot
Pelissä on 31 hallittavaa hamoa ja yksi NPC, joista 22 esiintyi edellisessä pelissä.

## Vastaanotto
Peli on saanut IGN:n arvostelussa arvosanaksi 9.0/10.

## Lähteet
* Final Fantasy Wiki

### Viitteet

## Aiheesta muualla
* 
*
Anna-Liisa Tuuttu

**Anna-Liisa Tuuttu** on suomalainen jousiampuja, joka voitti EM-kultaa naisten taljajousessa Euroopan-mestaruuskilpailuissa Oulussa vuonna 2002. Samoissa kisoissa Suomen naiset saavuttivat EM-hopeaa joukkueella, jossa ampuivat Tuutun lisäksi Anne Laurila, Anne Sjöroos ja Sirkka Sokka-Matikainen.

## Lähteet
Morottaja

**Morottaja** on inarinsaamelainen sukunimi.

## Tunnettuja Morottajia
* Anna Morottaja (s. 1969), inarinsaamen opettaja ja muusikko
* Erja Morottaja, tiedottaja
* Jenni Morottaja (s. 1983), salibandypelaaja
* Mape Morottaja (s. 1971), toimittaja, ohjaaja ja käsikirjoittaja
* Matti Morottaja (s. 1942), ääninauhoittaja ja opettaja
* Mikkâl Morottaja (s. 1984), räppääjä
* Petter Morottaja (s. 1982), kirjailija, toimittaja ja opettaja
Ämarin lentotukikohta

**Ämarin lentotukikohta** (vir. *Ämari lennubaas*) (ICAO: EEEI)  on Viron ilmavoimien lentotukikohta. Se sijaitsee Ämarin pienkauppalassa, Lääne-Harjun kunnassa noin 40 kilometriä Tallinnasta lounaaseen. 

Tukikohta on alkujaan neuvostoaikana perustettu, ja sitä kunnostettiin Nato-sopivaksi 64 miljoonalla eurolla. Sen uudistetun kiitotiealueen avajaiset olivat 15. syyskuuta 2010.

Viron Yhdysvaltojen kanssa 17. tammikuuta 2017 solmimassa DCA-sopimuksessa on sovittu, että Yhdysvallat saa Ämarin lentotukikohdan tarvittaessa käyttöönsä.

## Lähteet

## Aiheesta muualla

* Lentotukikohdan esittely Viron puolustusvoimien sivustolla
Aleksandra (elokuva)

**Aleksandra** on venäläisen Aleksandr Sokurovin ohjaama ja käsikirjoittama "sotaelokuva ilman laukaustakaan". Vuonna 2007 valmistunut filmi käsittelee Tšetšenian sotaa. Elokuvan ensi-ilta oli vuoden 2007 Cannesin elokuvajuhlilla, jossa se oli ehdolla Kultaisen palmun voittajaksi.

Ilta-Sanomien Timo Malmin mukaan Aleksandra on runollinen mietiskely sukupolvien ja kansallisuuksien suhteista Tšetšenian sota taustanaan. Sokurov tavoittaa hänen mukaansa sodan ja Groznyin ilmapiirin hämmästyttävästi.

## Lähteet

## Aiheesta muualla
* 
*
Sirkka Sokka-Matikainen

**Sirkka Sokka-Matikainen** (s. 15. lokakuuta 1957 Helsinki) on suomalainen jousiampuja. Hän saavutti MM-pronssia naisten taljajousi-luokassa Pekingin maailmanmestaruuskisoissa vuonna 2001. Oulun EM-kisoissa 2002 Sokka-Matikainen oli mukana saavuttamassa hopeaa taljajousen joukkuekisassa. Suomen joukkueessa ampuivat Matikaisen lisäksi Anne Laurila, Anne Sjöroos ja Anna-Liisa Tuuttu.

## Lähteet
Hellcats

**Hellcats** on yhdysvaltalainen televisiosarja, tyylilajiltaan teinidraama. Kate Torgovnickin kirjaan *Cheer: Inside the Secret World of College Cheerleaders* perustuvan sarjan pääosia näyttelevät Alyson Michalka, Ashley Tisdale, Robbie Jones ja Matt Barr. Sarjaa tehtiin 22 jaksoa, ja sen esittäminen alkoi Yhdysvalloissa The CW:n kanavalla syyskuussa 2010.

Sarjassa seurataan Marti Perkinsin (Alyson Michalka) elämää oikeustieteellisessä yliopistossa, jossa hänen on liityttävä koulun cheerleading-joukkueeseen saadakseen apurahaa koulussa pysymistä varten.

## Näyttelijät

## Tuotanto
Kun Tom Wellingin lupautui vastaavaksi tuottajaksi The CW:n tulevalle cheeleadersarjalle, tunnettiin se vielä nimellä "*Cheer*". Ensimmäisinä rooleihin kiinnitettiin Aly Michalka ja Gail O'Grady. Heti heidän jälkeen cheeleaderjoukkueen kapteenin rooliin valittiin Ashley Tisdale.

Sarjan pilottijakso kuvattiin Vancouverissa huhtikuussa 2010.

Ensiesityksessä Tisdalen hahmon nimi oli Sierra Sloan, mutta se muutettiin lopulliseen versioon muotoon Savannah Monroe.

## Ehdokkuudet

## Lähteet

## Aiheesta muualla
*
A Single Man (albumi)

**A Single Man** on Elton Johnin kahdestoista studioalbumi. Se julkaistiin vuonna 1978. Se on ensimmäinen albumi, jonka Elton John teki ilman pitkäaikaista yhteistyökumppaniaan Bernie Taupinia. 

Albumi on julkaistu myös Neuvostoliitossa vuonna 1979 levymerkillä Melodija.

Single ”Song for Guy” oli kunnianosoitus Guy Burchettille, joka oli kuollut moottoripyöräonnettomuudessa.

## Kappaleet
Kaikki kappaleet kirjoittanut Elton John ja Gary Osborne, ellei toisin mainita.

## Kokoonpano
*Elton John – piano, harmoni, urut, laulu, taustalaulu, klavinetti, mellotron, Polymoog
*Ray Cooper – congarummut, tamburiini, vibrafoni, tuulikello
*John Crocker – klarinetti, sähköpiano, tenorisaksofoni
*Herbie Flowers – akustinen basso
*Clive Franks – basso, laulu
*Patrick Halcox – trumpetti
*Steve Holly – rummut, käyrätorvi
*Davey Johnstone – kitara, taustalaulu
*Stevie Lange – laulu, taustalaulu
*Henry Lowther – trumpetti
*Gary Osborne – taustalaulu
*Tim Renwick – akustinen kitara, mandoliini, sähkökitara
*Jim Shepherd – pasuuna

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Nauru olympialaisissa

**[[Nauru]]** osallistui olympialaisiin ensimmäisen kerran Atlantassa 1996, ja maa on ollut sen jälkeen mukana kaikissa kesäolympialaisissa eli Sydneyssä 2000, Ateenassa 2004, Pekingissä 2008, Lontoossa 2012 ja Rio de Janeirossa 2016. Talvikisoihin Nauru ei ole osallistunut.
Nauru on Kansainvälisen olympiakomitean jäsenmaista asukasluvultaan pienin. Nauru on kilpaillut olympialaisissa judossa ja painonnostossa. Maa ei ole saavuttanut yhtään mitalia. Pistesijalle eli kahdeksan parhaan joukkoon on yltänyt Yukio Peter, joka oli kahdeksas painonnoston miesten kevyessä sarjassa Ateenassa 2004.

## Urheilijat olympialaisissa
*Painonnosto
:*Marcus Stephen 1996, 2000 (*Naurun ensimmäinen edustaja olympialaisissa*)
:*Quincy Detenamo 1996 
:*Gerard Garabwan 1996
:*Sheeva Peo 2000 (*Naurun ensimmäinen naispuolinen edustaja olympialaisissa*)
:*Reanna Solomon 2004
:*Itte Detenamo 2004, 2008, 2012
:*Yukio Peter 2004
:*Elson Brechtefeld 2016
*Judo
:*Sled Dowadodo 2012
:*Ovini Uera 2016

## Lähteet
Räshid Nasretdin

**Räshid Nasretdin** (ent. *Abdul-Räshid*; 14. heinäkuuta 1920 – 28. elokuuta 2010) oli tataarisyntyinen suomalainen valokuvaaja, joka piti Helsingissä vaimonsa kanssa kymmenien vuosien ajan omaa valokuvausliikettä Nasakuva Oy. "Nasa" ikuisti uransa aikana urheilutapahtumia, päivittäistä elämää sekä suomalaisia- ja kansainvälisiä merkkihenkilöitä. Tunnetuimpiin teoksiin kuuluu kuva Paavo Nurmesta vuoden 1952 Helsingin olympialaisissa.

## Elämä
Abdul-Räshid Fähretdininpoika (Fahreddin uğlı, Fahretdinov) syntyi Neuvosto-Venäjän Nižni Novgorodin kuvernementissa, Aktukin kylässä. Suomeen hän saapui kaksivuotiaana. Nasretdin asui ensiksi Lappeenrannassa, josta hän muutti Helsinkiin vuonna 1939. Hän kävi talonrakennuslinjalla koulua mutta kiinnostuikin valokuvauksesta luokkakaverinsa kautta.

Vuonna 1945 Räshid avioitui Habibä Suleimanintyttären kanssa (Suleiman kızı, 1924–2005). Heidän hääkuvansa Nasretdin otti itse. Nasretdinit pyörittivät omaa valokuvausliikettä nimeltään Nasakuva Oy yli neljäkymmentä vuotta Helsingissä. Heidän pojistaan Samil on jatkanut liikettä myöhemmin.

Nasretdin toimi aktiivisesti Suomen lehtikuvaajain kerhossa, Suomen lehtikuvaajat ry:ssä, Valokuvaajain liitossa, Valokuvakoulutussäätiön hallituksessa ja Suomen valokuvaajain johtokunnassa. Nasretdinille myönnettiin taiteilijaeläke vuonna 1987 sekä muita huomionosoituksia, kuten vuonna 2004 Suomen Valokuvajärjestöt ry:n Finnfoto-palkinto.

Nasretdinin kuvaamia suomalaisia merkkihenkilöitä on esimerkiksi presidentit Ståhlberg, Paasikivi ja Kekkonen, arkkitehti Alvar Aalto, kuvanveistäjä Wäinö Aaltonen ja näyttelijä Tauno Palo. Hänen ikuistamia kansainvälisiä vieraita on muun muassa Prinssi Tsuneyoshi, Prinsessa Sibylla, poliitikko Nikolai Bulganin, näyttelijä Gregory Peck ja säveltäjä Röstäm Yahin.

Vuonna 1985, yhdessä imaami Abdurrahman Kayan, Feizrahman Bedretdinin ja Nuri Samarhanin kanssa, Nasretdin teki pyhiinvaelluksen Mekkaan.

Myöhäisvuosinaan, jätettyään valokuvaustyöt taakseen Nasretdin vietti aikaansa veneillen ja kalastaen asunnollaan Taalintehtaalla. Vaimonsa sairastuttua hän toimi Habibän omaishoitajana lähes viiden vuoden ajan. Nasretdin itse kuoli 90-vuotiaana Myllypuron vanhustenkeskuksessa Helsingissä.

Nasretdin palveli jatkosodassa kersanttina; taistelupaikkoina Suomenlahti ja Itämeri.

## Nimi
Tataarin kirjakielellä Рәшит Насретдин (*Rəşit),* Abdul-Räshid*;* Габдеррәшит (*Ğabderrəşit),* arabialaisella kirjaimistolla:  عبد الرشيد  نصر الدين.

Räshid tuli lapsena Suomeen. Yleensä maahan saapuneet tataarit omaksuivat venäläiseen passiin merkityn patronyyminsä sukunimekseen, mutta vanhempiensa tai isänsä kanssa matkanneet ottivat käyttöön isänsä patronyymin, eli isoisänsä nimen. (Isä: Fahretdin Nasretdininpoika; *Nasretdinov / Nasreddin uğlı).* Räshid on täten Nasretdinin pojanpoika (*Reşid Nasreddin onığı*).

.

## Lähteet

## Kirjallisuutta
*Rashid Nasretdin: ”Kaikki alkoi itseotetusta omasta hääkuvasta”, teoksessa 
*

## Aiheesta muualla
* Räshid Nasretdin - valokuvia - Finna.fi